User:Prcbsbi/sandbox

इतिहास

जब जीवन में बड़ी ही प्रतिकूल परिस्थितियां आती हैं तब ही नव चेतना और नये अनुसंधान के द्वार खुलते हैं जैसे गीता का जन्म विश्वविद्यालय की कक्षाओं में नही; अपितु युद्ध के मैदान में ही हो सकता है। वैसी ही स्थितियों से दो-चार होते रहे काशी के द्वय दार्शनिक डा. ब्रज चैतन्य और डा. आशीष कुमार पाण्डेय ने 16 मई 2004 को पतित पावनी माँ गंगा के तट पर स्वतः स्फूर्ति हो लोक कल्याण की भावना से अविभूत हो 16 मई 2004 को इस बेबसाइट को आरम्भ किया जो आज भी अनवरत लाखों लोगों के जीवन में नई चेतना का संचार कर रही है। इस बेबसाइट की निःस्वार्थ सेवा से प्रभावित हो 3 मई 2013 को दैनिक जागरण समाचार पत्र ने अपने काशी के I-NEXT पत्र को बेब गुरु के नाम से पूरा अखबार समर्पित कर दिया।

कारण

मानवीय चेतना को किसी सीमा में हम आबद्ध नही कर सकते परन्तु यह चेतना का स्तर भिन्न-भिन्न प्रणियों में भिन्न-भिन्न स्तर का भेद होता है ऐसा माना जाता है कि मानवीय चेतना का स्तर सर्वोच्च है पर सर्वाधिक चेतना से युक्त यह मानव अपनी एवं लोक आकांक्षाओं को पूर्ण करने के प्रयास में कभी इस स्तर में पहुंच जाता है कि जहां उसको आगे का मार्ग भी नही दिखता है उदाहरण स्वरुप जन्म के अनन्तर बालक को हम अपनी क्षमता के अनुसार उच्च से उच्च शिक्षा प्रदान करने का प्रयास करते हैं उसको मन में आर्थिक रुप से, सामाजिक रुप से यशस्वी के रुप में समाज में प्रतिष्ठित होने की महात्वाकांक्षा भरते है। इस महात्वाकांक्षा को पूर्ण करने का वह अपनी क्षमता के अनुरुप पूर्ण प्रयास करता है जो इसमें सफल होते हैं उनको समाज में प्रतिष्ठा मिलती है परन्तु जो असफल होते है, वह अनेक विध हताशा-निराशा एवं कुण्ठाओं से ग्रसित हो जाते है। इस प्रकार की स्थिति में आकर बहुत लोग अपने अस्तित्व के बारे में सोचने को बाध्य होते हैं एतद् अतिरिक्त जन अपने पारिवारिक सामाजिक व्यवसायिक तथा विभिन्न कार्यक्षेत्र में नानाविध समस्याओं से जूझते हुए कदाचित कुमार्गगामी, कुण्ठाओं से ग्रसित कुव्यसनो से ग्रस्त होकर अपनी जीवन लीला के अस्तित्व के बारे में चिन्तित हो जाते हैं इन नानाविधि समस्याओं से ग्रस्त अवसादग्रस्त मानव की सेवा में यह बेबसाइट सहायक हो यह एक प्रयास मात्र है।

विभाग

मानव बौद्धिक रुप से विवकेशील प्राणी है अनादिकाल से अपना अस्तित्व (आत्मा) ईश्वर का अस्तित्व, जगत्, मन और शरीर इत्यादि के स्वरुप की जिज्ञासा, मानव की अन्र्तचेतना को उद्वेलित करती आ रही है अर्थात मै कौन हूँ.....? मेरा अस्तित्व क्या है......? जन्म से पहले मेरा अस्तित्व था या नहीं, यदि था तो क्या था, क्या मृत्योपरान्त मेरा अस्तित्व रहेगा...? यदि नही ंतो क्यों.....? क्या मेरा इससे से भी पूर्व जन्म हो चुका है, मेरे सम्बधित जितने भी सम्बन्ध हैं वे क्या आगे के जन्म में मिलेंगे। मेरे मन का अस्तित्व क्या है, इस शरीर का अस्तित्व क्या है, मन, चेतना ओैर शरीर में क्या सम्बन्ध है। बाह्य परिदृश्यमान जगत का स्वरुप क्या है, यह कैसे उत्पन्न हुआ। यह जगत नित्य है या अनित्य, इसके साथ अपनी चेतना या आत्मा का क्या सम्बन्ध है। यह दृश्य जगत सबके लिए एक है या भिन्न इत्यादि अनेक विध प्रश्न अति प्राचीन काल से जन-सामान्य से लेकर अति प्रतिभा सम्पन्न तथा दार्शनिकों को चिन्तित करते रहते हैं। अपनी बौद्धिक क्षमता के आधार पर पाश्चात्य तथा प्राच्य भारतीय दार्शनिकों ने इन प्रश्नों  का उत्तर खोजने का प्रयास किया है जो ग्रन्थों में लिपिबद्ध है। आज भी इन प्रश्नों के उत्तरों के लिए नानाविध गवेष्णाएं हो रही हैं। यह बेबसाइट इन गवेष्कों चिन्तकों एवं जिज्ञासुओं के भावों  को आदान प्रदान करने का एक मंच प्रदान करने का प्रयास मात्र है।

Philosophical Research Council.com का लक्ष्य

एक ऐसे विश्व का निर्माण करना है, जहां शान्ति पूर्ण सदभाव की स्थापना  दर्शन शास्त्र के साथ हो। जो व्यक्ति जीवन से निराश हो चुके हैं, अथवा असफल हो चुके हैं, जिन्हें परिवार ने, समाज ने, सरकार ने, अप्रासंगिक  घोषित कर दिया है और उनके  भीतर सृजन के बीज सुषुप्तावस्था में पड़े हुए हैं. जो लोककल्याण हेतु अपनी प्रासंगिकता सिद्ध करना चाहते हैं, उनका पी. आर. सी. में स्वागत है। यहां जीवन की मूलभूत समस्याएं स्वास्थ्य, शिक्षा, सेवा और स्वावलंबन पर बल दिया जाता है इनमें से किसी भी विधा में यदि आप पारंगत है तो पी. आर. सी. में आपका स्वागत है। यह ऐसा मंच है जहां आप अपनी क्षमताओं का स्वतंत्र रूप से उन्नयन कर सकते हैं। पी. आर. सी. का लक्ष्य सत्य का पथ है जो चरै वेति-चरै वेति है, जो सत्य से अभिप्रेत है सत्य त्रिकालाबाधित है जैसे गणित का नियम  2+2=4 यह  संख्या तीनो कालो में स्थिर है हम एकं सद विप्रा: बहुधा वदंति के अनुशीलन पर बल देते हैं हमारे लिए सभी मतों के पैगंबर ईश्वर के प्रतिनिधि हैं इसी वजह से हम मंदिर में भी जाते हैं और मजार पर भी सिर झुकाते हैं और अपने यहां जितने भी बाहर से लोग आए उनको हमने खुले दिल से स्वीकारा अपने जीवनचर्या में हर प्रकार से सहयोग दिया जिस बात की पुष्टि अल्लामा इकबाल ने कहा है-

कुछ बात है कि हस्ती, मिटती नहीं हमारी।सदियों रहा है दुश्मन, दौर-ए-ज़माँ हमारा।।

कभी आप ने सोचा है कि ऐसा क्यों है शायद नहीं… क्योंकि हमने एक राह चुनी है, सत्य कि जिसके सहारे हमने मानवता कि इतनी बड़ी यात्रा कि है, सत्य दर्शन की यात्रा कोई नयी यात्रा नहीं, अपितु  इसका आरम्भ उस समय से होता है, जब धरती पर विधाता ने मनुष्य की चेतना की पहली किरण के साथ उस सपने को देखना शुरू किया, उस सपने की माला में उसने अनगिनत फूल पिरोए हैं.. कितने गौतम बुद्ध,कितने महावीर, कितने कबीर, कितने नानक, ईसा और मुहम्मद ने उस  सपने को साकार करने के लिए अपने प्राणों को न्यौछावर कर दिए।

उस सपने को हम कैसे अपना कहें? वह सपना मानवता का है, मानव की अंतरात्मा का सपना है। इस सपने को हम अगर एक नाम देना चाहें तो हम उस सपने को भारत कह सकते हैं। हमारा भारत कोई भूखंड नहीं है, न ही कोई राजनैतिक इकाई है, न ऐतिहासिक तथ्यों का कोई टुकड़ा है, न धन,  न पद,  न प्रतिष्ठा की पागल दौड़ है। यह एक अभीप्सा,  एक प्यास.. सत्य को पा लेने की। उस सत्य को,जो हमारे हृदय की धड़कन-धड़कन में बसा है। उस सत्य को, जो हमारी चेतना की तहों में सोया है। वह जो हमारा होकर भी हमसे बिसर गया है, उसका पुन:स्मरण, उसकी पुनरुद्घोषणा का नाम भारत है। वेदों में हमने अमृतस्य पुत्र:! हे अमृत के पुत्रो!'  जिन्होंने इस उद्घोषणा को सुना, वे ही केवल भारत के नागरिक हैं। भारत में पैदा होने से कोई भारत का नागरिक नहीं हो जाता,

पी. आर. सी का  मानना है की धरा पर कोई कहीं भी पैदा हो, किसी देश में, किसी सदी में, अतीत में या वर्तमान या भविष्य में, अगर उसकी खोज अंतस की खोज है, सत्य की खोज है, वह भारतवासी है।

हमारे लिए भारत और अध्यात्म का पर्यायवाची है, भारत और सनातन धर्म पर्यायवाची हैं। इसलिए भारत के पुत्र जमीन के कोने-कोने में हैं।…….और जो एक दुर्घटना की तरह केवल भारत में पैदा हो गए हैं, जब तक उन्हें सत्य की यह तलाश पागल न बना दे, तब तक वे भारत के नागरिक होने के अधिकारी नहीं हैं भारत एक सनातन यात्रा है, एक अमृत-पथ है, जो अनंत से अनंत तक फैला हुआ है। इसलिए हमने कभी भारत का इतिहास नहीं लिखा।  भारत ने तो केवल उस चिरंतन सत्य की ही साधना की है, वैसे ही जैसे चकोर चांद को एकटक बिना पलक झपके देखता रहता है।

पी. आर. सी की चाह है जो भूल गए हैं, उन्हें याद दिलाया जाय जो सो गए हैं, उन्हें जगाया जाय अगर वे जग जाते है तो हैं तो हम केवल उनको ही नहीं बचा लेते हैं, जिनके भीतर प्यास है। हम उनको भी बचा लेते हैं, जो आज सोए, हैं, लेकिन कल जागेंगे जो आज खोए हैं, कल घर लौटेंगे। क्योंकि हमने जैसा मनुष्य की चेतना को चमकाया था और हमने जैसे दीये उसके भीतर जलाए थे, जैसे फूल हमने उसके भीतर खिलाए थे,जैसी सुगंध हमने उसमें उपजाई थी, वैसी दुनिया में कोई भी नहीं कर सका था।

पी. आर. सी का मानना है की सत्य के लिए सब कुछ छोड़ा जा सकता है लेकिन सब कुछ के लिए सत्य को नहीं, अतः हमने इसके लिए सब कुछ कुर्बान कर दिया। लेकिन भयानक अंधेरी से अंधेरी रात में भी हमने सत्य की चेतना के दीये को जलाए रखा, चाहे कितनी ही मद्धिम उसकी लौ हो गई हो, लेकिन दीया अब भी जलता है। हमने चाहा है कि वह दीया फिर अपनी पूर्णता को ले और क्यों एक के भीतर जले, क्यों न हर आदमी उस सत्य के प्रकाश का एक स्तंभ बनें। बुद्ध के अप्प दीपो भव,वेदांत के अहम् ब्रह्मास्मि को दृढता से इस जगत में पुनः स्थापित जाय।

सत्य कोई ऐसी संपदा नहीं जो हस्तांतरित हो सके या ट्रांसफर हो सके । सत्य कोई ऐसी बात नहीं है कि आप उसे उधार ले सकें या चोरी कर सकें या भिक्षा में पा सकें। सत्य अकेली संपत्ति है जो स्वयं ही पानी होती है और कोई  रास्ता नहीं है । अकेला सत्य एक ऐसा तत्व है जो कोई दूसरा किसी को नहीं दे सकता है । जिस दिन सत्य दिया जा सकेगा उस दिन सत्य सत्य नहीं रह जायेगा । सत्य दिया नहीं जाता, उसे तो पाना होता है। लेकिन हम जिन सत्य की धारणाओं को पकड़ लेते हैं वे पाई हुई नहीं हैं, दी हुई हैं। आप जो भी धर्म स्वीकार किए हैं वह आपने पाया नहीं है, स्वीकार किया है।

इसी कारण से हमने संविधान में लोकतंत्र पर बल दिया है पुनर्जागरण काल से लेकर आजादी के मिलाने तक सत्य के पथ पर कई पथिक चले लेकिन विशेषतः महात्मा गाँधी के सत्य के प्रयोग ने सम्पूर्ण मानवता को नई राह दिखाई, पश्चात आजादी नेहरू के नेतृत्व में संसदीय लोकतंत्र को स्वीकार कर एक सफल राष्ट्र की अवधारणा पर काम किया और करते रहें है। लेकिन बड़े दुःख के साथ कहना पड़ रहा है की आज भौतिकता के चरम ने उन मूल्यों का क्षरण बड़ी ही तेजी से किया है, पी. आर. सी भौतिक विकास के विरोध के लिए नहीं अपितु उसके समन्वय का एक प्रयास है क्योंकि भौतिक विकास और आध्यात्मिक विकास के समुचित सहयोग से ही हम नई दुनिया की रचना कर सकते है, और तब जाकर बसुधैव कुटुम्बकम का स्वप्न साकार हो सकता है।